钦定古今图书集成/明伦汇编/闺媛典/第071卷 > 李九星妻康氏
## 钦定古今图书集成/明伦汇编/闺媛典/第071卷 > 李九星妻康氏

按《松江府志》：“康氏，李九星妻。从翁宦远方。翁没于官，
南还，道出彭蠡湖，夜半狂风撼舟几裂，氏惊起，失足
堕水。姑急呼唤人援出之。氏泣告姑曰：‘儿夙承母训，
言不出闺。今乃假手渔人，儿不愿偷生以辱夫子’。绝
粒三日，及抵家，甫入阁，即自经。时万历甲辰九月，年
二十有一。”